(11)Uplatňovanie prílohy 1 k návrhu spoločného rozhodnutia asociačného výboru pripojeného k tomuto rozhodnutiu by mali sprevádzať príslušné povinnosti týkajúce sa monitorovania a podávania správ, pričom toto uplatňovanie môže byť pozastavené v prípade neplnenia podmienok, ktoré sa naň vzťahujú, alebo ak budú splnené podmienky týkajúce sa ochranných opatrení,

(10)Splnenie cieľa Jordánskeho hášimovského kráľovstva týkajúceho sa vytvorenia približne 200 000 pracovných príležitostí pre sýrskych utečencov by sa malo považovať za významný medzník aj z hľadiska plnenia návrhu spoločného rozhodnutia asociačného výboru pripojeného k tomuto rozhodnutiu. Po splnení tohto cieľa by preto mali EÚ a Jordánsko vykonať osobitné preskúmanie, v ktorom zohľadnia modernizáciu dohovoru o paneuro-stredomorských pravidlách pôvodu, s cieľom rozšíriť rozsah pôsobnosti spoločného rozhodnutia na celú jordánsku produkciu výrobkov, na ktoré sa spoločné rozhodnutie vzťahuje, a to bez toho, aby bolo nutné splniť osobitné podmienky stanovené v článku 1 ods. 1 prílohy I k návrhu spoločného rozhodnutia.

(9)Príloha 1 k návrhu spoločného rozhodnutia asociačného výboru pripojeného k tomuto rozhodnutiu by sa mala uplatňovať do 31. decembra 2026 a zároveň by sa malo v roku 2020 uskutočniť preskúmanie v polovici trvania, ktoré zmluvným stranám umožní vykonať úpravy na základe rozhodnutia asociačného výboru.

so zreteľom na návrh Európskej komisie,

so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

Právnym základom navrhovaného rozhodnutia by mal byť článok 207 ods. 4 prvý pododsek Zmluvy o fungovaní Európskej únie (ZFEÚ) v spojení s článkom 218 ods. 9 ZFEÚ.

Hlavný cieľ a obsah pripravovaného aktu súvisí so spoločnou obchodnou politikou.

Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

Asociačný výbor EÚ – Jordánsko je orgánom zriadeným dohodou, a to dohodou o pridružení medzi EÚ a Jordánskom.

1.K zvýšeniu podielu sýrskej pracovnej sily (z 15 % na 25 %) by došlo na začiatku roku štyri a začalo by sa jednotlivo pre každé zaregistrované výrobné zariadenie odo dňa jeho prvého vývozu (od zaregistrovania prvého vývozného vyhlásenia) v schéme namiesto dňa nadobudnutia účinnosti rozhodnutia č. 1/2016;

Po analýze správy a žiadostí, ktoré Jordánsko predložilo, Komisia dospela k záveru, že niektoré žiadosti by sa mali vyriešiť v krátkodobom horizonte, do polovice roka 2018. Na tento účel však treba zmeniť pôvodné rozhodnutie č. 1/2016.

Pokiaľ ide o systém pravidiel pôvodu, je v záujme oboch strán ďalej podnecovať hospodárske subjekty, aby ho využívali. Dodnes sa do schémy zaregistrovalo jedenásť spoločností a štyri z nich vyvážali svoje výrobky do EÚ v celkovej hodnote 2,3 mil. EUR.

Na to, aby vývozcovia mohli tieto alternatívne pravidlá pôvodu využívať, musí sa výroba nachádzať v jednej z 18 priemyselných oblastí a rozvojovej zóne v Jordánsku a vo výrobných zariadeniach sa na nej musí zúčastňovať určitý minimálny podiel pracovných síl spomedzi sýrskych utečencov (15 % na začiatku, pričom od tretieho roku, čiže od 19. júla 2018, sa tento podiel musí zvýšiť na 25 %). Jordánsko navrhlo 18 zón na základe kritérií, ako ich schopnosť prilákať investície, prítomnosť etablovaných priemyselných odvetví vyrábajúcich tovar zahrnutý do iniciatívy, miera chudoby a vysoký počet nezamestnaných občanov Sýrie a Jordánska, ako aj logistické faktory, ako sú cesty, letiská a prístavy.

Zjednodušený režim pravidiel pôvodu sa bude uplatňovať počas desiatich rokov a týka sa výrobkov v 52 kapitolách harmonizovaného systému. Ide o širokú škálu výrobkov, ktoré zahŕňajú výrobky, ktoré Jordánsko v súčasnosti vyváža do EÚ v malých množstvách, ako aj iné výrobky, s ktorými sa v súčasnosti neobchoduje. Alternatívne pravidlá pôvodu, ktoré sa touto schémou zaviedli, sú pravidlá, ktoré EÚ uplatňuje na dovoz z najmenej rozvinutých krajín v rámci iniciatívy „Všetko okrem zbraní“ (EBA).

Cieľom Euro-stredomorskej dohody ustanovujúcej pridruženie medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej („dohoda o pridružení medzi EÚ a Jordánskom“, „dohoda“) je podporovať rozvoj dvojstranného voľného obchodu s Jordánskom, čo by bol prvý krok k vytvoreniu širšieho regionálneho euro-stredomorského priestoru voľného obchodu. Dohodou o pridružení medzi EÚ a Jordánskom sa položili základy vzájomnej colnej liberalizácie obchodu v priemysle a poľnohospodárstve. Dohodou o pridružení sa vytvára zóna voľného obchodu, v rámci ktorej Jordánsko využíva rozsiahly preferenčný prístup na trh EÚ, pričom len veľmi obmedzený počet výrobkov nemôže vstupovať na trh EÚ v bezcolnom a bezkvótovom režime. Jordánsky vývoz do EÚ však nezareagoval na príležitosť, ktorú tento preferenčný prístup ponúka, a ostáva na trvalo nízkej úrovni. Hodnota dovozu EÚ z Jordánska sa zvýšila z 314 mil. EUR v roku 2002 na 357 mil. EUR v roku 2017, ide teda o zvýšenie o 43,5 mil. EUR alebo 14 %. Počas obdobia platnosti dohody však hodnota dovozu kolísala. V roku 2015 dosiahol dovoz 386 mil. EUR, čo bola najvyššia úroveň v histórii, ale odvtedy klesol. Dohoda nadobudla platnosť 1. mája 2002.

EURÓPSKA KOMISIA V Bruseli14. 6. 2018 COM(2018) 463 final PRÍLOHA k návrhu rozhodnutia Rady o pozícii, ktorá sa má v mene Európskej únie zaujať v asociačnom výbore zriadenom Euro-stredomorskou dohodou o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, pokiaľ ide o zmenu protokolu č. 3 k uvedenej dohode, týkajúceho sa vymedzenia pojmu „výrobky s pôvodom“ a metód administratívnej spolupráce ako odpoveď



NÁVRH ROZHODNUTIE

ASOCIAČNÉHO VÝBORU EÚ – JORDÁNSKO č. ../.... z..., ktorým sa menia ustanovenia protokolu č. 3 k Euro-stredomorskej dohode

o pridružení medzi

Európskymi spoločenstvami a ich členskými štátmi na jednej strane

a Jordánskym hášimovským kráľovstvom na strane druhej,

týkajúceho sa vymedzenia pojmu „výrobky s pôvodom“ a zoznamu

opracovania alebo spracovania, ktoré sa má vykonať na nepôvodných materiáloch,

aby určité kategórie výrobkov, ktoré sú vyrobené na území Jordánskeho hášimovského kráľovstva

a ktoré súvisia s tvorbou pracovných miest pre sýrskych utečencov

a obyvateľov Jordánska, mohli získať štatút pôvodu ASOCIAČNÝ VÝBOR EÚ – JORDÁNSKO, so zreteľom na Euro-stredomorskú dohodu o pridružení uzavretú medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej („dohoda“), a najmä na článok 94 dohody a článok 39 protokolu č. 3 k dohode,



keďže: (1)Odvtedy, ako nadobudlo účinnosť rozhodnutie č. 1/2016, sa do marca 2018 na využívanie voľnejšej schémy pravidiel pôvodu zaregistrovalo jedenásť spoločností. (2)Od januára 2016 do decembra 2017 vydalo Jordánsko sýrskym utečencom vyše 80 000 pracovných povolení. (3)V decembri 2017 predložilo Jordánsko prvú výročnú správu o vykonávaní rozhodnutia asociačného výboru EÚ – Jordánsko č. 1/2016 z 19. júla 2016, ktorým sa menia ustanovenia protokolu č. 3 k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, týkajúceho sa vymedzenia pojmu „výrobky s pôvodom“ a zoznamu opracovania alebo spracovania, ktoré sa má vykonať na nepôvodných materiáloch, aby určité kategórie výrobkov, ktoré sú vyrobené na území Jordánskeho hášimovského kráľovstva a ktoré súvisia s tvorbou pracovných miest pre sýrskych utečencov a obyvateľov Jordánska, mohli získať štatút pôvodu. (4)V nadväznosti na závery správy Jordánsko požiadalo o preskúmanie rozhodnutia č. 1/2016 a o ďalšie uvoľnenie schémy. Únia dospela k záveru, že určité vylepšenia schémy prispejú k vytvoreniu ďalších pracovných miest pre sýrskych utečencov, ako aj obyvateľov Jordánska. (5)Ďalšia revízia požiadaviek na hospodárske subjekty, ktoré chcú využívať schému pravidiel pôvodu, by podliehala určitým podmienkam, aby sa zabezpečilo, že jej výhody budú využívať vývozcovia, ktorí prispievajú k úsiliu Jordánska zamestnávať sýrskych utečencov. (6)Príloha k tomuto rozhodnutiu sa vzťahuje na tovar, ktorý sa vyrába vo výrobných zariadeniach nachádzajúcich sa v Jordánsku a ktoré prispievajú k tvorbe pracovných miest pre sýrskych utečencov a obyvateľov Jordánska. (7)Cieľom tejto zmeny je vylepšiť pôvodnú iniciatívu, a tým aj vplyv schémy na jordánsku ekonomiku a prispieť k zvýšeniu počtu legálne zamestnaných sýrskych utečencov v Jordánsku, ako aj obyvateľov Jordánska. (8)Mala by existovať možnosť dočasne pozastaviť uplatňovanie prílohy k tomuto rozhodnutiu, ktorou sa ustanovuje doplňujúci zoznam operácií opracovania a spracovania, vo vzťahu ku konkrétnemu výrobnému zariadeniu, ak toto zariadenie nespĺňa podmienky stanovené v článku 1 ods. 1 prílohy k tomuto rozhodnutiu. (9)Zároveň by mala existovať možnosť dočasne pozastaviť uplatňovanie prílohy k tomuto rozhodnutiu vo vzťahu ku ktorémukoľvek z výrobkov uvedených v článku 2 prílohy k tomuto rozhodnutiu, ktorý sa dováža v takom zvýšenom množstve a za takých podmienok, ktoré vážne poškodzujú alebo pri ktorých hrozí, že môžu poškodiť výrobcov v Únii vyrábajúcich podobné alebo priamo konkurenčné výrobky na celom území Únie alebo v jeho časti, alebo ktoré spôsobujú alebo hrozí, že môžu spôsobiť vážne narušenie v ktoromkoľvek odvetví hospodárstva Únie v súlade s článkami 24 a 26 dohody. (10)Toto rozhodnutie by malo platiť obmedzené obdobie dostatočné na zabezpečenie stimulov na dodatočnú tvorbu investícií a zamestnanosti, preto by jeho platnosť mala skončiť k 31. decembru 2026. (11)Dosiahnutie cieľa, ktorý si Jordánsko stanovilo na medzinárodnej konferencii zo 4. februára 2016, ktorým je vytvoriť približne 200 000 pracovných miesť pre sýrskych utečencov, by predstavovalo významný míľnik aj z pohľadu vykonávania tohto rozhodnutia, na základe ktorého Únia a Jordánsko zvážia ďalšie zjednodušenie tohto podporného opatrenia, a to aj so zreteľom na budúcu revíziu paneuro-stredomorských pravidiel pôvodu.

(12)Jordánsko vypracuje jasný a stabilný právny rámec pre tvorbu dôstojných pracovných miest pre sýrskych utečencov. Konkrétne bude Jordánsko naďalej rozširovať sektory a povolania, ku ktorým majú utečenci otvorený prístup, a to hlavne na technickej úrovni, pričom osobitná pozornosť sa bude venovať podielu žien. Na účely plnenia národného programu pre posilňovanie postavenia a zamestnanosť (NEEP – National Empowerment and Employment Programme) a na účely započítania účasti osôb, ktoré nie sú občanmi Jordánska a pracujú v rôznych sektoroch, Jordánsko zamedzí tomu, aby sa utečenci započítavali do stanoveného percentuálneho podielu osôb, ktoré nie sú občanmi Jordánska, a zaistí, aby sa upustilo od spoplatňovania pracovných povolení. (13)Jordánsko vytvorí jasný rámec na zriaďovanie spoločných podnikov medzi občanmi Sýrie a Jordánska, s osobitným zameraním na ženy, a uistí si, že sa dodržiavajú práva oboch strán, je objasnené vlastníctvo a uľahčený prístup k financovaniu.



(14)V úsilí o lepšie podnikateľské prostredie a o prilákanie investícií Jordánsko vytvorí pevnejšie synergie medzi subjektmi verejného sektora, súkromným sektorom a darcami. Na doplnenie tejto činnosti medzinárodné spoločenstvo poskytne pomoc na úrovni podnikov a programy na podporu inovácií, ktoré budú zamerané na zvýšenie vývoznej kapacity jordánskych podnikov v sektoroch, v ktorých má krajina na globálnom trhu konkurenčnú výhodu. (15)Jordánsko s cieľom obmedziť byrokraciu a náklady pre investorov zabezpečí regulačnú predvídateľnosť. Zahŕňa to podnecovanie k zoficiálňovaniu podnikania, zjednodušovanie postupu na registráciu spoločností, prijatie stabilnej právnej infraštruktúry pre nesolventnosť, zdaňovanie právnických osôb, bankové pôžičky, ako aj rozvoj nebankových finančných inštitúcií a znižovanie administratívnej záťaže pre spoločnosti, ktoré žiadajú o vývoznú licenciu, PRIJAL TOTO ROZHODNUTIE:



Článok 1 1.Príloha IIa k protokolu č. 3 k dohode, ktorá obsahuje podmienky uplatňovania a zoznam operácií opracovania alebo spracovania, ktoré je potrebné vykonať na nepôvodných materiáloch, aby výrobok vyrobený v konkrétnych geografických oblastiach, ktoré súvisia s dodatočným zamestnávaním sýrskych utečencov, získal štatút pôvodu, sa týmto nahrádza novou verziou prílohy IIa k protokolu č. 3 k dohode, ktorá je uvedená v prílohe k tomuto rozhodnutiu. 2.Príloha IIa k protokolu č. 3 k dohode sa uplatňuje do decembra 2026. Článok 2 Príloha tvorí neoddeliteľnú súčasť tohto rozhodnutia. Článok 4 Toto rozhodnutie nadobúda účinnosť dňom jeho prijatia asociačným výborom. V [Ammane] [Bruseli] [x/x/]2018 Za Asociačný výbor EÚ – Jordánsko PRÍLOHA PRÍLOHA IIa DODATOK K ZOZNAMU OPRACOVANIA ALEBO SPRACOVANIA

NEPÔVODNÝCH MATERIÁLOV, KTORÉ JE POTREBNÉ VYKONAŤ,

ABY VYROBENÝ VÝROBOK ZÍSKAL ŠTATÚT PÔVODU

Článok 1

Spoločné ustanovenia A.Definícia pôvodu 1.Pre výrobky uvedené v článku 2 sa môžu namiesto pravidiel stanovených v prílohe II k protokolu č. 3 uplatniť aj tieto pravidlá, ak dané výrobky spĺňajú tieto podmienky: a)požadované operácie opracovania alebo spracovania nepôvodných materiálov, aby výrobky získali štatút pôvodu, sa vykoná vo výrobných zariadeniach, ktoré sa nachádzajú na území Jordánskeho hášimovského kráľovstva, a b)celková pracovná sila v každom výrobnom zariadení umiestnenom na území Jordánskeho hášimovského kráľovstva, v ktorých sa takéto výrobky opracúvajú alebo spracovávajú, obsahuje taký podiel sýrskych utečencov, ktorý sa rovná najmenej 15 % počas prvého, druhého a tretieho roka odo dňa vývozu v rámci schémy (vypočítaný jednotlivo pre každé výrobné zariadenie) a najmenej 25 % od začiatku štvrtého roka odo dňa prvého vývozu v rámci schémy (vypočítaný jednotlivo pre každé výrobné zariadenie). 2.Príslušný podiel podľa odseku 1 písm. b) sa vypočíta kedykoľvek po nadobudnutí účinnosti tejto prílohy a následne raz ročne, pričom sa zohľadní počet sýrskych utečencov, ktorí pracujú vo formálnom a dôstojnom zamestnaní na základe ekvivalentu plného pracovného času a získali platné pracovné povolenie na obdobie aspoň dvanástich mesiacov v súlade s príslušnými jordánskymi právnymi predpismi. 3.Príslušné orgány Jordánska monitorujú dodržiavanie podmienok uvedených v odseku 1, pridelia vývozcovi výrobkov, ktorý spĺňa tieto podmienky, číslo povolenia, pričom v prípade neplnenia uvedených podmienok toto povolenie bezodkladne zrušia. B.Dôkaz o pôvode 4.Dôkaz o pôvode vyhotovený podľa tejto prílohy obsahuje toto vyhlásenie v angličtine: „‚Derogation – Annex II(a) of Protocol 3 – authorisation number granted by the competent authorities of Jordan‘“. C.Administratívna spolupráca 5.V súlade s článkom 33 ods. 5 tohto protokolu v znení rozhodnutia Asociačnej rady EÚ – Jordánsko č. 1/2006 sú colné orgány Jordánska pri podávaní informácií o výsledkoch overovania Európskej komisii alebo colným orgánom členských štátov Európskej únie (ďalej len „členské štáty“), ktoré požiadali o overenie, povinné uviesť, že výrobky uvedené na zozname v článku 2 spĺňajú podmienky stanovené v odseku 1. 6.Ak z overovacieho konania alebo iných dostupných informácií vyplynie, že podmienky stanovené v odseku 1 neboli splnené, Jordánsko z vlastného podnetu alebo na žiadosť Európskej komisie alebo colných orgánov členských štátov vykoná náležité zisťovanie alebo zabezpečí s náležitou naliehavosťou vykonanie takéhoto zisťovania s cieľom identifikovať takéto porušenia a zabrániť im. Európska komisia alebo colné orgány členských štátov sa na tento účel môžu na takomto zisťovaní zúčastniť. D.Správa, monitorovanie a preskúmanie 7.Každý rok po nadobudnutí účinnosti tejto prílohy Jordánsko predloží Európskej komisii správu o uplatňovaní a účinkoch tejto prílohy vrátane výrobných a vývozných štatistík s požadovanou úrovňou podrobnosti v osemmiestnych číslach alebo s najvyššou možnou úrovňou podrobností, aká je k dispozícii, a zoznamu spoločností, ktoré majú výrobné prevádzky v rozvojových zónach a priemyselných oblastiach, s uvedením percentuálneho podielu sýrskych utečencov zamestnaných v každej z nich na ročnej báze. Zmluvné strany spoločne preskúmajú tieto správy a akékoľvek otázky týkajúce sa vykonávania a monitorovania tejto prílohy v rámci existujúcich orgánov zriadených podľa dohody o pridružení, a najmä na pôde podvýboru pre priemysel, obchod a služby. Zmluvné strany zvážia aj zapojenie relevantných medzinárodných organizácií, ako sú Medzinárodná organizácia práce a Svetová banka, do monitorovacieho procesu. 8.Štyri roky po nadobudnutí účinnosti tejto prílohy zmluvné strany vykonajú preskúmanie v polovici trvania s cieľom zistiť, či sú potrebné prípadné úpravy na základe skúseností s vykonávaním tejto prílohy a vývojom konfliktu v Sýrii. Na základe tohto preskúmania v polovici trvania môže asociačný výbor zvážiť prípadné zmeny tejto prílohy. 9.Keď Jordánsko dosiahne svoj cieľ týkajúci sa umožnenia vyššej účasti sýrskych utečencov na oficiálnom trhu práce vydaním celkového počtu zhruba 200 000 pracovných povolení sýrskym utečencom, zmluvné strany so zohľadnením vývoja sýrskej utečeneckej krízy zvážia ďalšie zjednodušenie ustanovení tejto prílohy. O príslušných zmenách tejto prílohy rozhoduje asociačný výbor. E.Dočasné pozastavenie 10.a)Únia môže vec postúpiť asociačnému výboru, ak sa domnieva, že nie sú dostatočné dôkazy o plnení podmienok stanovených v odseku 1 zo strany Jordánska alebo akéhokoľvek konkrétneho výrobného zariadenia. Na základe postúpenia sa zistí, či nedodržanie podmienok stanovených v odseku 1 spôsobilo Jordánsko alebo konkrétne výrobné zariadenie. b)Ak asociačný výbor do 90 dní od postúpenia veci neskonštatuje, že plnenie podmienok stanovených v odseku 1 bolo zabezpečené, alebo ak nevykoná zmeny tejto prílohy, uplatňovanie tejto prílohy sa pozastaví. Pozastavenie sa uskutoční v rozsahu, ktorý uviedla Únia pri postúpení veci asociačnému výboru. c)Asociačný výbor môže rozhodnúť aj o predĺžení 90-dňovej lehoty, pričom v takom prípade pozastavenie nadobudne účinnosť vtedy, ak asociačná rada neprijme v rámci predĺženej lehoty žiadne z opatrení uvedených v písmene b).